CONVOCATORIA PARA CONCESIÓN DE SUBVENCIÓNS ÁS ASOCIACIÓNS VECIÑAIS E SIMILARES PARA ACTIVIDADES
ADMINISTRACIÓN LOCAL — Municipal — Redondela (Subvencións, 11/05/2015)

Estas bases teñen por obxecto establecer os criterios e o procedemento para a concesión das subvencións da Concellería de Participación Cidadá para o ano 2015 de acordo cos principios de publicidade, transparencia, obxetividade, igualdade e non discriminación. Búscase ademais, nestes momentos de crise económica, eficiencia na asignación e a maximización no reparto dos recursos existentes para a realización de actividades que complementen ou suplan aos de competencia municipal. A Concellería de Participación Cidadá ten como obxectivo fomentar a realización de actividades nas parroquias do Concello de Redondela para contribuír ao desenvolvemento das relacións entre a veciñanza e á súa vinculación coa súa contorna. As actividades deberán ser iniciadas e rematadas no ano 2015, abranguendo o período comprendido entre o 1 de xaneiro e o 15 de novembro de 2015. Quedan excluídos da presente convocatoria e polo tanto non serán obxecto de subvención as seguintes actividades: O crédito global que se dispón para o outorgamento das subvencións a conceder será de 25.000 euros con cargo á partida 9241A/48900 do orzamento vixente. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade a desenvolver polo beneficiario. Se así fóra, este feito daría lugar a unha modificación da resolución da concesión. Así mesmo, toda alteración das condicións para a concesión da subvencións poderá dar lugar, no seu caso, á modificación do acordo de concesión. Declárase a compatibilidade con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado, nacional, da Unión Europea ou de organismos internacionais, salvo as subvencións concedidas polo Concello. Terán a consideración de entidade beneficiaria das subvencións que outorgue este Concello a persoa que realice a actividade que fundamentou o seu outorgamento ou que se atope na situación que lexitima a súa concesión. Poderán solicitar as subvencións reguladas na presente convocatoria as asociacións de veciños, os centros sociais parroquiais e as federacións de asociacións de veciños, todos eles con ámbito de actuación no Concello de Redondela, que se atopen constituídas en forma e debidamente legalizadas no momento en que finalice o prazo de presentación de solicitudes e que reúnan os seguintes requisitos: En ningún caso poderán ser beneficiarias das subvencións reguladas nestas bases en quenes se dea algunha das circunstancias que recolle o artigo 10 da Lei 9/2007, de 13 de xuño, de subvencións de Galicia. As entidades interesadas en acollerse aos beneficios destas Bases presentarán as solicitudes xunto cos anexos debidamente cubertos no Rexistro de Entrada do Concello de Redondela dirixidas ao Alcalde ou a través de calquera das formas sinaladas no artigo 38.4 da Lei 30/92, de 26 de novembro, de Réxime xurídico das administracións públicas e procedemento administrativo común no modelo normalizado que se facilitará no propio Rexistro. Se as entidades non reuniran os requisitos esixidos nestas bases e no resto da normativa de aplicación, requiriráselle para que subsane as deficiencias en dez días, con indicación expresa de se non o fixese, teráselle por desistido na súa solicitude despois da correspondente Resolución, de acordo co disposto no artigo 71 da Lei 30/92, de 26 de novembro, de Réxime xurídico das administracións públicas e do procedemento administrativo común. Estas Bases publicaranse na páxina web do Concello de Redondela e no Boletín Oficial da Provincia. O prazo de solicitude será de quince días hábiles contados a partir do día seguinte ao da súa publicación no Boletín Oficial da Provincia. O procedemento de outorgamento destas subvencións é o de concurrencia competitiva polo que a súa concesión realizarase mediante a comparación das solicitudes presentadas coa finalidade de establecer unha prelación entre elas de acordo cos criterios de valoración previamente fixados nestas bases e adxudicar as subvencións según as valoracións. As entidades solicitantes poderán solicitar axudas para un máximo de dúas actividades. Os criterios de valoración son os que de seguido se relacionan: 1.- Terase en conta o número de socias/os que teña a entidade solicitante: Número de Socias/os Puntuación Entre 0 e 50 10 Entre 51 e 100 20 Entre 101 e 150 30 Máis de 150 40 2.- Terase en conta a repercusión da actividade na parroquia de acordo ao seguinte baremo: Participantes Puntuación Entre 0 e 9 10 Entre 10 e 19 20 Entre 20 e 40 30 Máis de 40 40 3.- Terase en conta a duración no tempo das actividades a realizar de acordo ao seguinte baremo: Duración no tempo Puntuación Máis de 75 horas 40 Entre 51 e 75 horas 30 Entre 25 e 50 horas 20 Menos 25 horas 10 4.- A administración valorará o tipo de actividade de acordo ao seguinte baremo: Tipo de actividade Puntuación Actividades de formación 50 Actividades destinadas á promoción persoal 30 Outras actividades 20 A tipoloxía da actividade será determinada pola Administración de acordo cos seguintes criterios: A cantidade prevista na Base terceira para estas subvencións (25.000,00 euros) dividirase entre a suma da puntuación obtida por todas as actividades para as que se solicita a axuda. O cociente desa división multiplicarase polos puntos obtidos na valoración de cada actividade, sendo o devandito resultado o importe da subvención que se proporá outorgar polo Concello. A subvención aprobada poderá ser revisada, unha vez coñecido o financiamento do gasto a través das achegas complemetarias de axudas doutras entidades, así como, no seu caso, outros ingresos. En calquera caso a subvención municipal non poderá superar o 70% do custo da actividade. Será o/a intrutor/a do procedemento o/a funcionario/a designado ao efecto pola Alcaldía, en diante instrutor/a, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará a proposta de resolución. Tamén será a/o encargada/o de requirir ás entidades solicitantes a subsanación de deficiencias. Inmediatamente despois de rematar o prazo de presentación de solicitudes emitirase un certificado no que se indicará as solicitudes recibidas. Avaliadas as solicitudes polo/a instrutor/a segundo os criterios, formas e prioridades establecidas nestas bases elevarase a unha comisión de valoración integrada pola Concelleira de Participación Cidadá que actuará de presidenta, dúas/dous concelleiras/os e dúas/dous traballadoras/es, sendo unha/un delas/es a/o funcionaria/o de Participación Cidadá, esta/e última/o actuará como Secretaria/o con voz pero sen voto. A/o instrutor/a, tras a acta da comisión, formulará proposta de resolución provisional debidamente motivada. No caso de que na valoración a comisión ou o/a instrutor/a utilizaran datos diferentes dos aportados polas entidades abrirase un prazo de dez días para todas/os as/os interesadas/os poideran presentar as alegacións que estimaran oportunas. Tras examinar as alegacións presentadas, de ser o caso, o/a instrutor/a formulará proposta de resolución definitiva. De non presentarse alegacións, ou no caso de que este trámite non fose necesario con arranxo a esta base, a proposta de resolución provisional terá o carácter de definitiva, debendo expresar os solicitantes para os que se propón a concesión de subvencións e a súa contía, especificando a súa avaliación e os criterios de valoración seguidos para efectuala. Xunto coa proposta, a instrutora emitirá un informe no que se estableza que da información que consta no seu poder despréndese que as entidades beneficiarias cumpren con todos os requisitos necesarios para acceder ás subvencións. O Concello permitirá sempre antes de ditar a Resolución concedendo as subvencións, que as entidades poidan cambiar algunha das actividades para as que solicitaron a axuda. A nova actividade será valorada segundo os criterios establecidos na base sétima. Se a puntuación resultante fose maior, outorgaráselle a puntuación da actividade modificada. No caso de que a puntuación sexa menor, outorgaráselle a puntuación menor. Posteriormente, á proposta pasará á Intervención Municipal para que realice a súa fiscalización de acordo co Real Decreto Lexislativo 20/2004, de 5 de marzo, polo que se aproba o Texto refundido da Lei reguladora das facendas locais. A partir da proposta e tras o informe da Intervención Municipal, a Alcaldía concederá as subvencións mediante Resolución na que se especifique a relación de entidades ás que se lles concede a axuda e a desestimación das restantes solicitudes. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que ditou o acto no prazo dun mes dende o día seguinte ao da súa notificación de acordo co establecido no artigo 116.1 da Lei 30/92, de 26 de novembro, de réxime xurídico das Administracións públicas e procedemento administrativo común, ou ben directamente recurso contencioso-administrativo ante o Xulgado do contencioso-administrativo de Vigo dentro do prazo de dous meses contados dende o día seguinte ao da súa notificación, conforme aos artigos 8.1 e 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este resolverase e notificarase no prazo dun mes segundo establece o artigo 117.2 da citada Lei 30/92, de 26 de novembro, de Réxime xurídico das administracións públicas e procedemento adminitrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, podendo entón as entidadades interesadas interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de resposición interposto, de acordo co artigo 46.1 e 4 da Lei 29/98. O acordo de concesión non terá obrigatoriamente que distribuír a totalidade do crédito. O prazo máximo para resolver será de tres meses contados a partir da finalización do prazo para a solicitude das subvencións. Transcorrido o devandito prazo, as entidades solicitantes ás que non se lles notifique resolución expresa, entenderán que a súa solicitude foi denegada. As axudas teñen carácter voluntario e polo tanto non existe obriga de concesión a todas as solicitudes que se presenten. Non xerarán ningún dereito a obtención doutras subvencións en anos anteriores, e non se poderán alegar como precedente. O outorgamento das subvencións notificarase aos interesados de acordo co establecido nos artigos 58 e 59 da Lei 30/92, de 26 de novembro, de Réxime xurídico das administracións públicas e do procedemento administrativo común. Se no prazo de dez días a entidade beneficiaria non manifestara o contrario, entenderase que acepta a subvención quedando suxeito ás obrigas derivadas da normativa sobre axudas e subvencións a entidades sen fines de lucro. As entidade beneficiarias das subvencións terán que atenerse ás seguintes obrigas: Se a entidade beneficiaria fose debedora con motivo dunha débeda vencida, líquida e esixible, a Alcaldía, poderá acordar a compensación. Asemade, non será posible efectuar ningún pagamento por concesións de subvencións cando transcorrera o período de tempo para xustificar a aplicación de fondos sen que se cumprira este requisito. O Concello de Redondela poderá en calquera momento do procedemento do expediente adminitrativo da subvención solicitar maior información ou verificar calquera aspecto relacionado coa solicitude subvencionada. A xustificación deberá presentarse no Rexistro Xeral do Concello de Redondela no prazo dos 20 días hábiles seguintes a data de finalización da actividade subvencionada que conste no Anexo II da solicitude, salvo que este prazo superase a data do 15 de novembro, no que sería éste -en todo caso- a data límite da xustificación. No caso de que a actividade xa estivera rematada antes da concesión da subvención, o prazo de 20 días hábiles comenzará a contar dende o seguinte ó da notificación de resolución da concesión da subvención. Este prazo poderá prorrogarse ata un máximo de quince días naturais a petición razoada do solicitante e sempre que así o acorde o órgano que concedeu a subvención contando os quince días dende a notificación do acordo da prórroga. Para isto, a petición da prórroga realizarase antes da finalización do prazo da xustificación da subvención. Este prazo entenderase sen prexuízo do prazo de dez días que se concederá no caso de presentación incompleta ou defectuosa para a súa rectificación. A xustificación, que será obrigatoria para o libramento dos fondos por parte do Concello, suporá a acreditación do cumprimento do obxecto da subvención concedida. Coa xustificación deberase acompañar o importe do resto dos fondos que financien a actividade subvencionada, así como a súa procedencia. A xustificación, que será baixo a responsabilidade do declarante, farase coa presentación no Rexistro de entrada do Concello do formulario correspondente, debidamente cuberto, que conterá a documentación xustificativa dos gastos realizados e a certificación das actividades realizadas coa finalidade para a que foi concedida a subvención. Á súa vez, aquelas entidades beneficiarias ás que se lle outorgara unha contía que superase os 3.000 euros deberán achegar certificados de atoparse ao corrente das súas obrigas tributarias e fronte á Seguridade Social. O resto de entidades beneficiarias presentará unha declaración responsable de acordo co establecido no artigo 24.4 do Real Decreto 887/2006, do 21 de xullo, polo que se aproba o regulamento da Lei 38/2003, de 17 de novembro, xeral de subvencións. Con carácter xeral, a xustificación realizarase mediante facturas orixinais ou compulsadas directamente relacionadas co obxecto da subvención e correspondentes ao período para o que esta foi concedida. No caso de que a entidade beneficiaria xustifique a subvención mediante facturas compulsadas, deberá presentar as facturas orixinais para que conste nelas carimbo do Concello no que se indique que estas foron utilizadas para xustificar unha subvención do Concello. As facturas deberán conter os seguintes datos: No caso de xustificar o gasto mediante nóminas, estas deberán vir acompañadas dun certificado da/o Secretaria/o da entidade beneficiaria no que se estableza cal é a porcentaxe do importe da devandita nómina que se imputa a xustificación. Para o caso de xustificación de seguros sociais a cargo da entidade beneficiaria, se non se deduce claramente da nómina, deberá constar certificado da/o Secretaria/o no que se estableza a contía imputable á xustificación. Este importe deberá ser acorde coa cantidade imputada do salario da/o empregada/o Só serán gastos subvencionables os que respondan de xeito indubidable á natureza da actividade subvencionada e se realicen no prazo establecido e que ademais estean efectivamente pagados con anterioridade á xustificación da subvención, salvo nos casos dos pagos a conta. Os documentos xustificativos corresponderán a gastos realizados dende que comezou a/as actividade/s subvencionadas ata que finalice o prazo de xustificación. En ningún caso se admitirán como xustificantes de gastos as cantidades satisfeitas ao Concello de Redondela polo uso das instalacións nin como de calquera tributo ou prezo público satisfeito ao Concello. Tampouco serán gastos xustificables os intereses debedores de contas bancarias, os intereses, recargos e sancións administrativas e os gastos de procedementos xudiciais. Se as axudas doutras Administracións Públicas son superiores ás previstas ou declaradas polo beneficiario no momento da solicitude e fan que superen, xunto coa subvención destas bases, a contía total de gastos o importe da subvención verase reducida na cantidade que corresponda para que o gasto non sexa inferior ás axudas. Vista a documentación xustificativa presentada, o órgano instrutor da base oitava procederá á valoración de se, coa xustificación presentada por cada beneficiario, se cumpre coa finalidade básica da subvención. Posteriormente, de ser favorable a valoración, as xustificacións e a proposta que elaborará a Concelleira de Participación Cidadá a partir das devanditas valoracións se fiscalizarán pola Intervención Municipal. Tras a xustificación, a proposta da Concelleira e a fiscalización da Intervención Municipal o órgano competente resolverá facendo mención expresa á que se produciu a comprobación da realización da actividade e o cumprimento da xustificación e nese caso, proporase que se lle recoñeza a obriga e que se efectúe o correspondente pago. O pagamento da subvención alcanzará o 70% do importe xustificado, sendo o límite a cantidade concedida. No caso de que a entidade beneficiaria non xustifique a totalidade do gasto da subvención concedida, realizarase o libramento dos fondos polo importe xustificaco, sempre e cando se cumpran co resto dos requisitos destas Bases. Se non se presenta a xustificación dentro do prazo (inicial ou prorrogado, no seu caso, ), por resolución da Alcaldía iniciarase o expediente de anulación do correspondente compromiso por revocación da concesión da subvención. Procederase á publicación no Boletín Oficial da Provincia, na páxina web do Concello de Redondela e no Taboleiro de Anuncios do Concello. Asemade cando algunha das subvencións concedidas a un beneficiario sexa superior a 3.000 euros procederase á publicación no Diario Oficial de Galicia dun estracto do acordo de concesión das subvencións indicando os lugares onde se atopa exposto o seu contido íntegro. En todo caso, o acordo de concesión será exposto polo prazo de 30 días no Tabloeiro de Anuncios do Concello onde se recollerá a convocatoria, o crédito orzamentario, os beneficiarios, a cantidade concedida e a finalidade ou finalidades da subvención. As axudas concedidas deberán devolverse ou reintegrarse nos seguintes casos: O Concello de Redondela a través da Intervención Municipal poderá realizar as comprobacións que estime oportunas respecto das actividades subvencionadas e terá acceso a toda a súa documentación xustificativa. Asemade será de aplicación o Título III da Lei 9/2007, de 13 de xuño, de subvencións de Galicia. Estas Bases quedan en materia de infraccións e sancións ao disposto no Título IV da Lei 9/2007, de 13 de xuño, de subvencións de Galicia. Estas Bases e as subvencións que se concedan de acordo con ellas efecturaranse de conformidade coa normativa aplicable seguinte: